rejauldu/bengali-wikipedia huggingface dataset:
দঙ্গো আবু বকর ফয়সাল উয়াত্তারা (; জন্ম: ১১ ফেব্রুয়ারি ২০০২; দঙ্গো উয়াত্তারা নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে ফরাসি ক্লাব লরিয়াঁ এবং বুর্কিনা ফাসো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৯–২০ মৌসুমে, বুর্কিনাবি ক্লাব মেজেস্টিকের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মেজেস্টিকের হয়ে মাত্র এক মৌসুমে ১১ ম্যাচে ৫টি গোল করার পর ২০২০–২১ মৌসুমে তিনি ফরাসি ক্লাব লরিয়াঁয় যোগদান করেছেন।  দঙ্গো ২০২১ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।  প্রারম্ভিক জীবন দঙ্গো আবু বকর ফয়সাল উয়াত্তারা ২০০২ সালের ১১ই ফেব্রুয়ারি তারিখে বুর্কিনা ফাসোর ওয়াগাদুগুতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০২১ সালের ৩০শে ডিসেম্বর তারিখে, ১৯ বছর, ১০ মাস ও ১৯ দিন বয়সে, বাম পায়ে ফুটবল খেলায় পারদর্শী দঙ্গো মৌরিতানিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। উক্ত ম্যাচের ৪৬তম মিনিটে আক্রমণভাগের খেলোয়াড় জিব্রিল উয়াত্তারার বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি ০–০ গোলে ড্র করেছিল। বুর্কিনা ফাসোর হয়ে অভিষেকের বছরে দঙ্গো সর্বমোট ১ ম্যাচে অংশগ্রহণ করেছেন।  দঙ্গো ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল বুর্কিনা ফাসো  ২০২১  ১  ০ ২০২২  ২  ০ সর্বমোট  ৩  ০  তথ্যসূত্র  বহিঃসংযোগ                বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়াগাদুগুর ব্যক্তি বিষয়শ্রেণী:ওয়াগাদুগুর ক্রীড়াবিদ বিষয়শ্রেণী:বুর্কিনাবি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:মেজেস্টিক ফুটবল ক্লাবের খেলোয়াড় বিষয়শ্রেণী:ফুটবল ক্লাব লরিয়াঁ বি-এর খেলোয়াড় বিষয়শ্রেণী:ফুটবল ক্লাব লরিয়াঁর খেলোয়াড় বিষয়শ্রেণী:বুর্কিনাবি প্রিমিয়ার লিগের খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:বুর্কিনা ফাসোর আন্তর্জাতিক ফুটবলার বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:বুর্কিনাবি প্রবাসী ফুটবলার বিষয়শ্রেণী:ফ্রান্সে বুর্কিনাবি প্রবাসী ক্রীড়াবিদ বিষয়শ্রেণী:ফ্রান্সে প্রবাসী ফুটবলার বিষয়শ্রেণী:এএফসি বোর্নমাথের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:ফুটবল উইঙ্গার
নিজামপত্তনম হল ভারতের রাজ্য অন্ধ্রপ্রদেশের গুন্টুর জেলার একটি গ্রাম। এটি তেনালি রাজস্ব বিভাগের নিজপত্তনম মণ্ডলের মণ্ডল সদর দফতর। ১৬০৬−১৬৬৮ সাল পর্যন্ত এটি ডাচদের দখলে ছিল। তারা ব্যবসায়ের জন্য এই গ্রামটি দখল করেছিল।   ব্যুৎপত্তি  স্থানীয়ভাবে পেড্ডাপল্লি নামে পরিচিত, ডাচ বসবাসকারীরা এটিকে 'পেটাপোলি' হিসাবেও অভিহিত করত এবং ব্রিটিশরা এই জায়গাকে  পেট্টিপোলি  বা  পেটিপলি  বলে ডাকত।   ইতিহাস  ১২-১৩শ শতাব্দীতে (খ্রিস্টাব্দ) এটির শাসক ছিল ভেলানাতি চোডাস। পরে এটি গোলকুন্ডা রাজ্যের অধীনে চলে যায়। ব্রিটিশ ইস্ট ইন্ডিয়া কোম্পানি ১৬২১ সালে এখানে একটি কারখানা প্রতিষ্ঠা করেছিল, ১৬৮৭ সালে, যখন ফোর্ট সেন্ট জর্জ এর অধীনস্থ সমস্ত ফ্যাক্টরিগুলি প্রত্যাহার করা হয়, তখন এই কারখানাটিও বন্ধ হয়ে যায়।   জনসংখ্যার উপাত্ত  ভারতের জনপরিসংখ্যান , নিজপত্তনমের জনসংখ্যা হল ২০,৯৮২। মোট জনসংখ্যা ১০,৬২৩ জন পুরুষ এবং ১০,৩৫৯ জন মহিলা —অর্থাৎ যৌন অনুপাত এক হাজার পুরুষ প্রতি ৯৭৫ জন মহিলা। ২,১০৫ জন শিশু ০-৬ বছর বয়সীদের মধ্যে পড়েছে, যার মধ্যে ১,০৭৩ বালক এবং ১,০৩২ বালিকা, অর্থাৎ এদের অনুপাত ১০০০ বালক প্রতি ৯৬২ বালিকা। এখানে গড় সাক্ষরতার হার ৬৮.৭৮%, অর্থাৎ ১২,৯৮৪ জন সাক্ষরতা, রাজ্যের গড় ৬৭.৪১% এর তুলনায় কিছুটা বেশি।   প্রশাসন  নিজামপত্তনম গ্রাম পঞ্চায়েত হল গ্রামের স্থানীয় স্বয়ংশাসিত সরকার। এটি কয়েকটি ওয়ার্ডে বিভক্ত এবং প্রতিটি ওয়ার্ডের প্রতিনিধিত্ব করে একজন ওয়ার্ড সদস্য।  নিজামপত্তনম গ্রামটি বাপতলা লোকসভা নির্বাচনী কেন্দ্র এবং রেপাল্লী বিধানসভা নির্বাচনী কেন্দ্রের এলাকা। তেলুগু দেশম পার্টির আনাগনি সত্য প্রসাদ হলেন রেপাল্লী বিধানসভা কেন্দ্রের বর্তমান বিধায়ক এবং বাপতলা লোকসভা কেন্দ্রের বর্তমান সংসদ সদস্য হলেন মলয়দ্রি শ্রীরাম।   শিক্ষাব্যবস্থা  ২০১৮-১৯ শিক্ষাবর্ষের বিদ্যালয় তথ্য প্রতিবেদন অনুসারে, গ্রামে মোট ৩১টি বিদ্যালয় রয়েছে। এর মধ্যে একটি সরকারী বিদ্যালয় আছে। অন্য দুটি ধরনের মধ্যে, ২২টি জেলা পরিষদ/মণ্ডল পরিষদ পরিচালিত এবং ছয়টি বেসরকারী বিদ্যালয় অন্তর্ভুক্ত রয়েছে।   অর্থনীতি  এখানকার জনগণের প্রধান পেশা কৃষি, যার মধ্যে রয়েছে ধানের চাষ। মাছধরাও এখানকার একটি প্রধান পেশা, কারণ জায়গাটি সমুদ্র উপকূলের কাছে অবিস্থিত এবং মৎস্য বন্দরও (এমন একটি জায়গা যেখানে মাছ ধরার নৌকা বাঁধা থাকে) কাছেই আছে। পর্যটনও গ্রামের অর্থনীতিতে গুরুত্বপূর্ণ ভূমিকা পালন করে। ম্যানগ্রোভ অরণ্য এবং নিজামপত্তম ব্যাকওয়াটার এখানে বিশেষভাবে দর্শনীয়।   আরো দেখুন  নিজামপত্তনম মণ্ডলের গ্রামগুলি   তথ্যসূত্র   বিষয়শ্রেণী:অন্ধ্রপ্রদেশের গ্রাম
thumb|270px|right|বৌদ্ধ পতাকা thumb|ফানুস এর মধ্যে চিত্রিত বৌদ্ধ পতাকা  বৌদ্ধ পতাকা বা বৌদ্ধ ধ্বজ হলো একটি পতাকা যা ঊনবিংশ শতাব্দীর শেষদিকে বৌদ্ধধর্মের সর্বজনীন প্রতীক হিসেবে পরিকল্পিত হয়।  পতাকার ছয়টি উল্লম্ব শৃঙ্খল আভার পাঁচটি রঙের প্রতিনিধিত্ব করে যা বৌদ্ধরা বিশ্বাস করে যে বুদ্ধ যখন বুদ্ধত্ব অর্জন করেছিলেন তখন তার শরীর থেকে উদ্ভূত হয়েছিল।   ইতিহাস  কলম্বো, সিলন (বর্তমানে শ্রীলঙ্কা)-এ পতাকাটি মূলত ১৮৮৫ সালে কলম্বো কমিটি দ্বারা পরিকল্পনা করা হয়েছিল। কমিটিতে ছিলেন হিক্কাদুয়ে শ্রী সুমঙ্গলা থের (সভাপতি), মিগেত্তুওয়াত্তে গুণানন্দ থের, ডন ক্যারোলিস হেওয়াভিথারানা (অনাগরিকের পিতা), আন্দিরিস পেরেরা ধর্মগুণবর্ধন (অনাগরিকের পিতামহ), চার্লস এ. ডি সিলভা, পিটার ডি অ্যাব্রু, উইলিয়াম ডি অ্যাব্রু (পিটারের পিতা), এইচ. উইলিয়াম ফার্নান্দো, এন. এস. ফার্নান্দো এবং ক্যারোলিস পুজিথা গুণবর্ধন (সচিব)।  এটি সর্বপ্রথম মিগেত্তুওয়াত্তে গুণানন্দ থেরা কর্তৃক ২৮ মে ১৮৮৫ এ দীপদুত্তমারাম, কোতাহেন-এ বুদ্ধ পূর্ণিমার দিনে সর্বজনীনভাবে কর্তৃক উত্তোলন করা হয়েছিল। এটি ছিল ব্রিটিশ শাসনের অধীনে প্রথম বুদ্ধ পূর্ণিমা সরকারি ছুটি।  কর্নেল হেনরি স্টিল ওলকট, আমেরিকান সাংবাদিক, দিব্যজ্ঞানী সংঘের প্রতিষ্ঠাতা এবং প্রথম সভাপতি, অনুভব করেন যে এর দীর্ঘ স্ট্রিমিং আকৃতি এটিকে সাধারণ ব্যবহারের জন্য অসুবিধাজনক করে তুলেছে। তিনি এটিকে সংশোধন করার পরামর্শ দিয়েছেন যাতে এটি জাতীয় পতাকার আকার ও আকৃতি হয়।  ১৮৮৯ সালে, সংশোধিত পতাকাটি জাপানে ওলকট ও অনাগরিক ধর্মপাল  কর্তৃক প্রবর্তন করা হয়েছিল, যিনি এটি সম্রাট মেইজিকে উপস্থাপন করেন, এবং পরবর্তীতে বার্মাকে।  ১৯৫০ সালে, বৌদ্ধ বিশ্বসাথিত্বে, বৌদ্ধদের পতাকা আন্তর্জাতিক বৌদ্ধ পতাকা হিসাবে গৃহীত হয়।   তাৎপর্য  পতাকার ছয়টি উল্লম্ব শৃঙ্খল আভার পাঁচটি রঙের প্রতিনিধিত্ব করে যা বৌদ্ধরা বিশ্বাস করে যে বুদ্ধ যখন বোধোদয় অর্জন করেন তখন তার শরীর থেকে উদ্ভূত হয়েছিল:  নীলা (নীলা নীল): সর্বজনীন করুণার আত্মা  পীত (সোনালি হলুদ): মধ্যপন্থা  লোহিতক (অগ্নিবর্ণ, লাল): অনুশীলনের আশীর্বাদ - কৃতিত্ব, প্রজ্ঞা, পুণ্য, ভাগ্য ও মর্যাদা  ওদাত বা অবদাত (সাদা): ধর্মের বিশুদ্ধতা - মুক্তির দিকে পরিচালিত করে, নিরবধি  মণজেথহ বা মণজিষঠা (কমলা, স্কারলেট): বুদ্ধের শিক্ষার প্রজ্ঞা  ষষ্ঠ উল্লম্ব শৃঙ্খল, উড়ন্তের উপর, অন্য পাঁচটি রঙের আয়তক্ষেত্রাকার শৃঙ্খলের সংমিশ্রণে গঠিত এবং আভার বর্ণালীতে উল্লিখিত রংগুলির যৌগকে উপস্থাপন করে। এই নতুন, যৌগিক রঙটিকে বুদ্ধের শিক্ষার সত্য বা প্রবাশ্বর হিসাবে উল্লেখ করা হয়   তথ্যসূত্র    বহিঃসংযোগ    Buddhist flag at Flags of the World  General Buddhist symbols  বিষয়শ্রেণী:বৌদ্ধ প্রতীক বিষয়শ্রেণী:ধর্মীয় পতাকা
thumb|right|285px|বাংলাদেশের একটি বাজার থাম্ব|right|285px|কলকাতার হগ মার্কেটের সম্মুখভাগ বাজার এমনি একটি লেনদেন পদ্ধতি, সংস্থা, সামাজিক সম্পর্ক অথবা পরিকাঠামো যেখানে মানুষ বস্তু বা অন্য কর্ম-দক্ষতা বিনিময় করে সামগ্রিক অর্থনীতিতে অংশগ্রহণ করে। এটি ক্রেতা এবং বিক্রেতার মধ্যে সরাসরি সংযোগ স্থাপনকারী একটি কর্ম ব্যবস্থা। প্রতিযোগিতা যেকোনো বাজারের একটি অপরিহার্য অংশ। বাজার সৃষ্টি করতে হলে ন্যুনতম তিন পক্ষের প্রয়োজন, যাতে করে কমপক্ষে যেকোনো একদিকে প্রতিযোগিতা বিদ্যমান থাকে। বিভিন্ন প্রকারের বাজার আয়তন, পরিধি, ভৌগোলিক অবস্থান, পরিচালনকারী সম্প্রদায়, বস্তু বা কর্ম দক্ষতার ভিত্তিতে বিভক্ত করা যায়। যেমনঃ গ্রাম গঞ্জের সাপ্তাহিক ও দৈনিক কৃষি পণ্যের হাট- বাজার, বিপনী বিতান, বৃহৎ বিপণন কেন্দ্র, আন্তর্জাতিক মুদ্রা ও পণ্য বাজার, শেয়ার বাজার ইত্যাদি।  সাধারণ অর্থনীতির সংজ্ঞা অনুযায়ী, বাজার এমনি একটি আর্থ-কাঠামো যা একাধিক ক্রেতা ও বিক্রেতার মধ্যে যেকোনো প্রকারের পণ্য, কর্ম-দক্ষতা এবং তথ্য বিনিময়ে সাহায্য করে। অর্থের বিনিময়ে যে আদান প্রদান হয়ে থাকে তাকে নগদ লেনদেন বলা হয়। যেকোনো পণ্য বাজারে অংশগ্রহণকারী সকল ক্রেতা-বিক্রেতা সম্মিলিতভাবে সেই পণ্যের মূল্য নির্ধারণ করে থাকে। অর্থনীতিতে 'চাহিদা ও যোগানের' উপর ভিত্তি করে মূল্য নির্ধারণের বেশ কয়েকটি তত্ত্ব রয়েছে।   প্রকার সমূহ  250px|thumbnail|সিঙ্গাপুরের একটি বাজার সাধারনতঃ বাজার বলতে আমরা যা বুঝি - যেমন বিভিন্ন পণ্য দোকানের সমাহার - সেইসব বাজার পরিচালিত হয় আরো কয়েক প্রকারের বাজার ও পরিকাঠামোগত ব্যবস্থাপনার দ্বারা। ব্যবসায়িক আদান-প্রদানের ধরনের ভিত্তিতে বাজারকে কয়েকভাগে বিভক্ত করা যায়।  আয়তন বা পরিধির ভিত্তিতে বাজার  স্থানীয় বাজার   জাতীয় বাজার   আন্তর্জাতিক বাজার সময়ের ভিত্তিতে বাজার  অতি সল্পকালীন  সল্পকালীন  দীর্ঘকালীন  অতি দীর্ঘকালীন প্রতিযোগীতার ভিত্তিতে বজার  পূর্ণ প্রতিযোগিতা মূলক  অপূর্ণ প্রতিযোগিতা মূলক  আর্থিক বাজার আর্থিক বাজার তরল সম্পত্তির বিনিময় করে।  আরও দেখুন   শেয়ার বাজার  আর্থিক বাজার  অর্থনীতিক বাজার   তথ্যসূত্র    বহিঃসংযোগ   Qualitionary - Legal Definitions - Market  The EU's Market Access Strategy in a Changing Global Economy  বিষয়শ্রেণী:অর্থনীতি বিষয়শ্রেণী:অর্থনীতি পারিভাষিক শব্দ বিষয়শ্রেণী:বাজার (অর্থশাস্ত্র) বিষয়শ্রেণী:অর্থবাজার
right|thumb|পোটোম্যাক নদীর অববাহিকা পোটোম্যাক মার্কিন যুক্তরাষ্ট্রের একটি নদী। এটির উপকূলে এদেশের রাজধানী ওয়াশিংটন ডিসি অবস্থিত।  পোটোম্যাক নদী অ্যাটলান্টিক মহাসাগরের চেস্পিক বেতে পতিত হয়েছে। এটি প্রায় ৩৮৩ মাইল দীর্ঘ, এবং এর অববাহিকার এলাকা প্রায় ১৪,৭০০ বর্গমাইল।  অববাহিকার এলাকার হিসাবে পোটোম্যাক মার্কিন যুক্তরাষ্ট্রের অ্যাটলান্টিক উপকূলের ৪র্থ বৃহত্তম নদী, এবং পুরো যুক্তরাষ্ট্রের ২১তম বৃহত্তম নদী। এর অববাহিকায় প্রায় ৫০ লাখ লোকের বাস।   তথ্যসূত্র   বিষয়শ্রেণী:মেরিল্যান্ডের নদী বিষয়শ্রেণী:ভার্জিনিয়ার নদী বিষয়শ্রেণী:ওয়েস্ট ভার্জিনিয়ার নদী
রাশেদ জামান একজন বাংলাদেশী চিত্রগ্রাহক ও ক্যামেরাম্যান। তিনি আয়নাবাজি  (২০১৬) চলচ্চিত্রের জন্য সেরা চিত্রগ্রাহক বিভাগে বাংলাদেশ জাতীয় চলচ্চিত্র পুরস্কার পেয়েছিলেন।   নির্বাচিত ছায়াছবি   বিশ্বাস - ২০১০   মনকে মাইন্ড -২০১০   ডুব সাঁতার - ২০১১   দেশা: দ্য লিডার - (২০১৪)   আয়নাবাজি - ২০১৬   পুরস্কার এবং মনোনয়ন   বছর  পুরস্কার  বিভাগ  চলচ্চিত্র  ফল  ২০১৬  জাতীয় চলচ্চিত্র পুরস্কার  সেরা চিত্রগ্রাহক  আয়নাবাজি  ২০১৬ বাচসাস পুরস্কার শ্রেষ্ঠ চিত্রগ্রাহক আয়নাবাজি    তথ্যসূত্র    বহিঃসংযোগ     বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:বাংলাদেশী চিত্রগ্রাহক
সত্যনারায়ণ গঙ্গারাম পিত্রোদা (সংক্ষেপেস্যাম্ পিত্রোদা নামে পরিচিত) (জন্ম: ৪ঠা মে, ১৯৪২) একজন ভারতীয় ইঞ্জিনিয়ার, ব্যবসা নির্বাহী এবং নীতি সৃষ্টিকর্তা। তিনি জনসাধারণ তথ্য পরিকাঠামো ও প্রবর্তিত নেভিগেশনের উপর ভারতের প্রধানমন্ত্রীর উপদেষ্টা ও ভারতের জাতীয় উদ্ভাবন কাউন্সিলের চেয়ারম্যান।  তিনি জাতিসংঘের একজন উপদেষ্টা হিসেবেও কাজ করেছেন।   জীবন  স্যাম্ পিত্রোদা উড়িষ্যার তিতলাগড়ে জন্মগ্রহণ করেন। তিনি মহাত্মা গান্ধী এবং তার দর্শনের দ্বারা গভীরভাবে প্রভাবিত হয়েছিলেন। তার স্কুলজীবন গুজরাতে শুরু হয়। পরে তিনি মার্কিন যুক্তরাষ্ট্রে গিয়েছিলেন এবং শিকাগোর ইলিনয় ইনস্টিটিউট অব টেকনোলজি -এ মাস্টার ডিগ্রী অর্জন করেন। thumbnail|left|২০০৯ সালে স্যাম্ পিট্রডা   পুরস্কার ও সম্মান   ২০০৯ সালে বিজ্ঞান ও প্রকৌশল তার অবদানের জন্য ভারত সরকার দ্বারা পদ্মভূষণ।  টেলিকমের উপস্থাপন ও ভারতের আইটি (IT) বিপ্লবের জন্য ২০০৯ সালে স্কচ্ (Skoch) চ্যালেঞ্জার লাইফ টাইম অ্যাচিভমেন্ট অ্যাওয়ার্ড।  ২০০৯ সালে অন্ধ্র বিশ্ববিদ্যালয় D.Sc উপাধি দিয়ে সম্মানিত করে।  IEEE যোগাযোগ সোসাইটি, ২০০৭ সালে টেলিযোগাযোগ ক্ষেত্রে পাবলিক সার্ভিস -এর জন্য পুরস্কার প্রদান করে।  ২০০২ সালে :en:Dataquest লাইফ টাইম অ্যাচিভমেন্ট পুরস্কার দেয়।   তথ্যসূত্র   বিষয়শ্রেণী:১৯৪২-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় বিজ্ঞানী বিষয়শ্রেণী:ইলিনয় ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:বাড়োদার মহারাজা সায়াজীরাও বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন নাগরিকত্ব প্রাপ্ত ব্যক্তি বিষয়শ্রেণী:মার্কিন যুক্তরাষ্ট্রের প্রাক্তন নাগরিক বিষয়শ্রেণী:প্রবাসী ভারতীয় সম্মান প্রাপক বিষয়শ্রেণী:ওড়িশার ব্যবসায়ী বিষয়শ্রেণী:বড়োদরার ব্যক্তি বিষয়শ্রেণী:বিজ্ঞান ও প্রকৌশলে পদ্মভূষণ প্রাপক বিষয়শ্রেণী:মার্কিন যুক্তরাষ্ট্রে ভারতীয় অভিবাসী বিষয়শ্রেণী:শিকাগোর ব্যবসায়ী বিষয়শ্রেণী:ভারতে মার্কিন অভিবাসী বিষয়শ্রেণী:ভারতের নাগরিকীকৃত নাগরিক বিষয়শ্রেণী:গুজরাতি ব্যক্তি বিষয়শ্রেণী:২০শ শতাব্দীর ভারতীয় ব্যবসায়ী বিষয়শ্রেণী:২০শ শতাব্দীর মার্কিন ব্যবসায়ী বিষয়শ্রেণী:২১শ শতাব্দীর ভারতীয় ব্যবসায়ী বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
দেবদাস প্রমথেশ বড়ুয়া পরিচালিত ১৯৩৫ সালের বাংলা ভাষার ভারতীয় চলচ্চিত্র। অপরাজেয় কথাশিল্পী শরৎচন্দ্র চট্টোপাধ্যায় রচিত দেবদাস উপন্যাস অবলম্বনে ছবিটির চিত্রনাট্য রচনা করেছেন প্রমথেশ বড়ুয়া। এতে নাম ভূমিকায় অভিনয় করেছেন প্রমথেশ বড়ুয়া, পার্বতী চরিত্রে অভিনয় করেছেন যমুনা বড়ুয়া এবং চন্দ্রমুখী চরিত্রে অভিনয় করেছেন চন্দ্রাবতী দেবী। পরবর্তীতে ছবিটি ১৯৩৬ সালে হিন্দি ভাষায় এবং ১৯৩৮ সালে অসমীয়া ভাষায় মুক্তি পায়।  বাংলা সংস্করণের সকল ভারতীয় প্রিন্ট কলকাতার নিউ থিয়েটারে আগুন লেগে ধ্বংস হয়ে যায়। বর্তমানে বাংলাদেশ ফিল্ম আর্কাইভে ছবিটির একমাত্র কপিটি রয়েছে। সেই কপিটিরও ৪০ ভাগের মত নষ্ট হয়ে গেছে।  কাহিনী সংক্ষেপ জমিদার নারায়ণ মুখার্জির পুত্র দেবদাস সোনার চামচ মুখে নিয়ে জন্মগ্রহণ করে। সে তালসোনাপুর গ্রামে বেড়ে ওঠে এবং তার শৈশব কাটে তার খেলার সাথী প্রতিবেশী পারুর সাথে। ছেলেবেলা থেকে তারা তাদের সামাজিক অবস্থানের বিপরীতে গিয়ে নিজেদের মধ্যে এক সম্পর্ক স্থাপন করে। ধীরে ধীরে তা প্রেমের রূপ ধারণ করলেও কেউ কাউকে তা বলে না। কিন্তু দেবদাসকে তার পরিবার তার পড়াশুনার জন্য কলকাতা পাঠিয়ে দিলে পারুর পৃথিবী তোলপাড় করে তার দেবদাসের জন্য এবং দেবদাসের দ্রুত ফিরে আসার জন্য সে দিয়া জ্বালিয়ে অপেক্ষা করে। বছর খানেক পরে দেবদাস গ্রামে আসে এবং সেও পারুকে আপন করে পেতে চায়। কিন্তু দেবদাসের বাবা পারুর মা সুমিত্রার প্রস্তাব ফিরিয়ে দেয়। ফলে দুই পরিবারের মধ্যে সম্পর্কের ঠানাপোড়েন দেখা দেয়। দেবদাস তার বাবাকে বুঝাতে চেষ্টা করে কিন্তু তার বাবাই তার প্রেমের পথে বড় বাধা হয়ে দাঁড়ায়।  দেবদাস ফিরে যায় এবং পারুকে চিঠি জানিয়ে দেয় তাকে ক্ষমা করে দেওয়ার জন্য। পারুর পরিবার পারুকে তার থেকে বয়সে অনেক বড় জমিদার ভুবনের সাথে বিয়ে দেয়। অন্যদিকে, তার বন্ধু চুনীলালের পাল্লায় পড়ে দেবদাস মদ আর চন্দ্রমুখীতে আসক্ত হয়ে পড়ে। সুন্দরী নর্তকী চন্দ্রমুখীও দেবদাসকে পছন্দ করে। তাদের মধ্যে এক অদ্ভুত সম্পর্কের সৃষ্টি হয়। দেবদাস মন খুলে পারুর জন্য তার কষ্টের কথা চন্দ্রমুখীকে বলে। পারু তার সংসারিক কর্তব্য পালনে মনোযোগী হয়ে পড়ে, কিন্তু দেবদাসকে এক মুহূর্তের জন্যও ভুলতে পারে না। দেবদাসের ভাগ্যে অন্য কিছু লেখা ছিল। দু’জন নারী প্রেম পাওয়া সত্ত্বেও কেউ তার নয়। একজনকে সে কখনো ভালবাসতে পারবে না আর একজনকে সে কখনো ভালো না বেসে থাকতে পারবে না।  কুশীলব thumb|200px|ডান|প্রমথেশ বড়ুয়া ও যমুনা বড়ুয়া thumb|200px|ডান|প্রমথেশ বড়ুয়া ও যমুনা বড়ুয়া thumb|200px|ডান|প্রমথেশ বড়ুয়া, অমর মালিক ও চন্দ্রাবতী   প্রমথেশ বড়ুয়া - দেবদাস মুখার্জি  যমুনা বড়ুয়া - পার্বতী / পারু  চন্দ্রাবতী দেবী - চন্দ্রমুখী  অমর মালিক - চুনীলাল  কে এল স্যায়গল - চন্দ্রমুখীর বাড়িতে অতিথি  ওহি সান্যাল  নির্মল ব্যানার্জি  মনোরঞ্জন ভট্টাচার্য  দীনেশ রঞ্জন দাস  কৃষ্ণ চন্দ্র দে  শৈলেন পাল  প্রভাবতী দেবী  তথ্যসূত্র  বহিঃসংযোগ  Encyclopedia of Indian Cinema        Summary of Devdas films  Review   SPICE info  বিষয়শ্রেণী:১৯৩৫-এর চলচ্চিত্র বিষয়শ্রেণী:১৯৩০-এর দশকের নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:প্রমথেশ বড়ুয়া পরিচালিত চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:দেবদাস চলচ্চিত্র বিষয়শ্রেণী:১৯৩০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র
বরগুনা হানাদার মুক্ত দিবস ৩রা ডিসেম্বর। ১৯৭১ সালের ৩ ডিসেম্বর বরগুনা জেলা হানাদার মুক্ত হয়।  প্রেক্ষাপট মুক্তিযুদ্ধে বরগুনা ছিল নবম সেক্টরের বুকাবুনিয়া উপ-সেক্টরের অধীন। বঙ্গবন্ধুর ৭ মার্চের ভাষণের পরে বরগুনার মুক্তিকামী সহস্রাধিক তরুণ বাঁশের লাঠি, গুটি কয়েক রাইফেল, বন্দুক নিয়ে প্রশিক্ষণ শুরু করে। এরই মধ্যে পাকবাহিনী দুর্বল প্রতিরোধকে উপেক্ষা করে পার্শ্ববর্তী পটুয়াখালী জেলা দখল করে ফেলে।   ব্যাপক ধ্বংস যজ্ঞ ও ক্ষয়-ক্ষতির ভয়ে বরগুনার মুক্তিযোদ্ধারা তখন এলাকা ছেড়ে চলে যান, পাক বাহিনীর মোকাবেলা করার মতো কোন অস্ত্র তাদের ছিলো না। পাক বাহিনী বিনা বাধায় বরগুনা শহর দখল করে ফেলেছিল। মুক্তিযুদ্ধ চলাকালে বরগুনার বিভিন্ন থানা ও তৎকালীন মহাকুমা সদরে পাক বাহিনী অবস্থান করে পৈশাচিক নারী নির্যাতন ও নির্বিচারে গণহত্যা চালায়।  সময়ের ব্যবধানে কয়েক মাসের মধ্যেই বরগুনার মুক্তিযোদ্ধারা শক্তি অর্জন করে মনোবল নিয়ে এলাকায় ফিরে আসেন। বরগুনা, বামনা, বদনীখালী ও আমতলীতে যুদ্ধের পরে পাকবাহিনীর সদস্যরা বরগুনা ট্রেজারী ও গণপূর্ত বিভাগের ডাকবাংলোয় অবস্থান নেয়।  মুক্তিযোদ্ধা হেড কোয়ার্টারের নির্দেশ পেয়ে বুকাবুনিয়ার মুক্তিযোদ্ধারা ১৯৭১ সালেরর ২ ডিসেম্বর বরগুনা বেতাগী থানার বদনীখালী বাজারে আসেন। রাত তিনটার দিকে তৎকালীন ঢাকা বিশ্ববিদ্যালয়ের ছাত্র মুক্তিযোদ্ধা আবদুস সত্তার খানের নেতৃত্বে মুক্তিযোদ্ধারা নৌকা যোগে বরগুনার খাকদোন নদীর পোটকাখালীতে অবস্থান নেন। সংকেত পেয়ে ভোর রাতে তারা কিনারে উঠে আসেন। তারা দলে ছিলেন মাত্র ২১ জন। যাদের মধ্যে ১০ জন বরগুনার ও বাকী ১১ জন ঝালকাঠির।  যুদ্ধের সময় কারাগার, ওয়াপদা কলোনী, জেলা স্কুল, সদর থানা, ওয়ারলেস স্টেশন, এসডিওর বাসাসহ বরগুনা শহরকে কয়েকটি উপ-বিভাগে ভাগ করা হয়। মুক্তিযোদ্ধারা যে যার অস্ত্র নিয়ে অবস্থান অনুযায়ী শীতের সকালে ফজরের আজানকে যুদ্ধ শুরুর সংকেত হিসেবে ব্যবহার করেন। আজান শুরুর সাথে সাথে ৬টি স্থান থেকে একযোগে ফায়ার করে আতঙ্ক সৃষ্টি করেন। দ্বিতীয় দফা ফায়ার করে তারা জেলখানার দিকে এগোতে থাকেন। চারজন সহযোগীসহ সত্তার খান ছিলেন, কারাগার এলাকায়। তারা এসময় জেলখানায় অবস্থানরত পুলিশ ও রাজাকারদের আত্মসমর্পণ করিয়ে এসডিও অফিসের সামনে নিয়ে আসেন। কয়েকজন মুক্তিযোদ্ধা গিয়ে তৎকালীন এসডিও আনোয়ার হোসেনকে আত্মসমর্পণ করান। দুপুর বারোটার দিকে মুক্তিযোদ্ধারা প্রশাসনিক দায়িত্ব এসডিওকে সাময়িকভাবে বুঝিয়ে দিয়ে অস্ত্রশস্ত্র ও গোলাবারুদ নিয়ে বুকাবুনিয়া সাব-সেন্টারে চলে যান।  আমতলী থানাকে আঃ রব,আনছার কমান্ডার আলতাফ হোসেন, পাশা তালুকদার, আফাজ বিশ্বাস, নিজাম উদ্দিন তালুকদার ও আসমত আলী কেরানীর নেতৃত্বে মুক্ত করা হয়। সুবেদার আঃ মোতালেব, মোবারক মল্লিক এবং অন্যান্য কমান্ডাররা সম্মিলিতভাবে বামনা থানাকে মুক্ত করেন। বরগুনা থানা থেকে ২৪ শে নভেম্বর পাক-হানাদার বাহিনী সদলবলে রাতের আঁধারে পালিয়ে যায়।  আরও দেখুন  বরগুনা গণহত্যা  তথ্যসূত্র  বিষয়শ্রেণী:বাংলাদেশের স্বাধীনতা যুদ্ধের ফলাফল বিষয়শ্রেণী:বরগুনা জেলা
() অথবা  is a একটি পৌরাণিক ভারতীয় রাজবংশ, প্রাথমিকভাবে হিন্দু ধর্মগ্রন্থে তথা ইতিহাসে এবং পুরাণে উল্লেখিত। এটি  বা ইক্ষ্বাকু রাজবংশের রাজাদের একটি শাখা হিসাবে বিবেচিত হয়, এটি সূর্য দেবতা সূর্যের পূর্বপুরুষের পথানুসরণ করে। রঘুবংশ বংশের রাজাদের  হিসাবে উল্লেখ করা হয়। রাজবংশের নামকরণ করা হয়েছে রঘু নামে একজন পৌরাণিক রাজা যিনি ইন্দ্রের হাত থেকে অশ্বমেধের বলিদানকারী ঘোড়াকে রক্ষা করেছিলেন। রঘুবংশী রাজাদের মধ্যে রয়েছে মান্ধাত্র, হরিশচন্দ্র, সগর, ভগীরথ, দিলীপ, রঘু, অজ, দশরথ এবং রাম।  কালিদাসের রচনা, রঘুবংশ,১৯টি সর্গে (কাব্যের সর্গ) রঘুবংশের মহাকাব্য বর্ণনা করে।Raghuvaṃśa of Kālidāsa - Edited with extracts & notes etc by Narayan Ram Acharya Kavyatirtha, Chaukhambha Publishers, Varanasi, 2nd ed (2002), Appendix 2  উল্লেখযোগ্য সদস্য right|thumb|হরিশচন্দ্র ও তার পরিবারকে দাসত্বে বিক্রি করে আলাদা করা হয়। রাজা রবিবর্মার আঁকা ছবি।  বেশ কিছু কিংবদন্তি রাজা সূর্যবংশ থেকে এসেছেন এবং তাদের পূর্বপুরুষ রাজা রঘুর নামানুসারে রঘুবংশ নামে পরিচিত।  মান্ধাত্র, যিনি বৈদিক যুগে সমগ্র পৃথিবী শাসন করেছিলেন এবং দেবতাদের রাজা ইন্দ্রকে পরাজিত করেছিলেন বলে কথিত আছে।  সগর, একজন রাজা যিনি ইন্দ্র দ্বারা প্রতারিত হয়ে ঋষি কপিলের সাথে সংঘর্ষ করেন যার ফলে তার ৬০,০০০ পুত্রের মৃত্যু হয়েছিল। গঙ্গার পৃথিবীতে অবতরণ হয়েছিল এবং তার পুত্রদের পুনরুজ্জীবন করা হয়েছিল  অযোধ্যার রাজা হরিশচন্দ্রকে সততার আদর্শ বলে মনে করা হয়  দিলীপ, যাকে বলা হয় ইক্ষ্বাকু রাজবংশের সবচেয়ে ধার্মিক এবং বীর সম্রাট  ভগীরথকে ইক্ষ্বাকু রাজবংশের কিংবদন্তি রাজা বলা হয়। যিনি স্বর্গ থেকে পৃথিবীতে গঙ্গা নদীকে দেবীগঙ্গা রূপে মূর্ত করে এনেছিলেন।  রঘু, যার বংশধররা রঘুবংশ নামে পরিচিত। বাল্মীকি রামায়ণ এই রাজার একটি বংশ রঘুকুলকে নির্দেশ করে]]   অজ, রাজা রঘুর পুত্র এবং রামের পিতামহ।  দশরথ, অজর পুত্র এবং রাম, লক্ষ্মণ, ভরত এবং শত্রুঘ্নের পিতা  রাম, তাকে বিষ্ণুর সপ্তম অবতার বলে মনে করা হয়।  অযোধ্যার রাজা হওয়ার আগে রামের কাহিনী রামায়ণে'' বর্ণিত হয়েছে।  সিংহাসনে আরোহণের পর তিনি অশ্বমেধ যজ্ঞ করেন।  তার ছোট ভাই ভরত গান্ধার দেশ জয় করে সেখানে বসতি স্থাপন করেন  লব ও কুশ – তারা ছিলেন রাম ও তাঁর স্ত্রী সীতার যমজ পুত্র। লব যখন দক্ষিণ কোশল শাসন করেছিল তখন কুশ অযোধ্যা সহ উত্তর কোশল শাসন করেছিল। কুশ কুমুদার বোন নাগ রাজকন্যা কুমুদবতীকে বিয়ে করেছিলেন। কুশের পরে, সূর্যবংশের নিম্নলিখিত রাজারা অযোধ্যা শাসন করেছিলেন:   শুদ্ধোদন, বর্তমান নেপালের শাক্য প্রজাতন্ত্রের নেতা, তাদের রাজধানী ছিল কপিলাবস্তুতে। তিনি সিদ্ধার্থ গৌতমের পিতাও ছিলেন, যিনি পরে বুদ্ধ হয়েছিলেন।  রঘুবংশের অযোধ্যার শেষ রাজা সুমিত্রা, যিনি মহাপদ্ম নন্দের কাছে পরাজিত হয়েছিলেন।   আরো দেখুন   হিন্দুধর্ম  সূর্যবংশ  চন্দ্রবংশ  মহাভারত  পৌরাণিক কালক্রম  ইক্ষ্বাকু রাজবংশের রাজাদের তালিকা  হিন্দু সাম্রাজ্য ও রাজবংশের তালিকা  তথ্যসূত্র  বিষয়শ্রেণী:ভারতের রাজবংশ
জেমকন খুলনা হচ্ছে একটি ফ্রাঞ্চাইজ ভিত্তিক বাংলাদেশী টি২০ ঘরোয়া ক্রিকেট দল যারা ২০২০-২১ বঙ্গবন্ধু টি২০ কাপ প্রতিযোগিতায় প্রথম অংশ গ্রহণ করে। বাংলাদেশ ক্রিকেট বোর্ড (বিসিবি) ২ কোটি টাকার বিনিময়ে দলটির মালিকানা জেমকন গ্রুপের কাছে বিক্রয় করে।   ২০২০-২১ মৌসুম   খেলোয়াড়  ১২ নভেম্বর ২০২০ তারিখে অনুষ্ঠিত খেলোয়াড় ড্রাফটে জেমকন খুলনার সাথে যুক্ত হওয়া খেলোয়াড়গন নিম্নরূপ   ক্রম নাম গ্রেড ভূমিকা সম্মানী ১  মাহমুদুল্লাহ রিয়াদ (অ)   এ   ব্যাটসম্যান  ১৫,০০,০০০ টাকা ২  সাকিব আল হাসান  এ  অল-রাউন্ডার   ১৫,০০,০০০ টাকা ৩  ইমরুল কায়েস  বি  উইকেট-রক্ষক-ব্যাটসম্যান  ১০,০০,০০০ টাকা ৪  শফিউল ইসলাম সুহাস  বি  বোলার  ১০,০০,০০০ টাকা ৫  আল-আমিন হোসেন  বি  বোলার  ১০,০০,০০০ টাকা ৬  হাসান মাহমুদ  সি  বোলার  ৬,০০,০০০ টাকা ৭  এনামুল হক বিজয়  সি  উইকেট-রক্ষক-ব্যাটসম্যান  ৬,০০,০০০ টাকা ৮  জহুরুল ইসলাম  সি  অল-রাউন্ডার  ৬,০০,০০০ টাকা ৯  শহীদুল ইসলাম  সি  মিডল অর্ডার ব্যাটসম্যান  ৬,০০,০০০ টাকা ১০  রিশাদ হোসেন  সি  বোলার  ৬,০০,০০০ টাকা ১১  শামিম হোসেন ডি  অল-রাউন্ডার  ৪,০০,০০০ টাকা ১২  আরিফুল হক  ডি  অল-রাউন্ডার  ৪,০০,০০০ টাকা ১৩  শুভাগত হোম  ডি  ব্যাটসম্যান  ৪,০০,০০০ টাকা ১৪  নাজমুল ইসলাম  ডি  বোলার  ৪,০০,০০০ টাকা ১৫  জাকির হাসান  ডি  উইকেট-রক্ষক-ব্যাটসম্যান  ৪,০০,০০০ টাকা ১৬  সালমান হোসেন ডি  অল-রাউন্ডার  ৪,০০,০০০ টাকা১৭মাশরাফি বিন মর্তুজাবোলার  পয়েন্ট তালিকা  আরো দেখুন  ২০২০-২১ বঙ্গবন্ধু টি২০ কাপ  ঢাকা প্রিমিয়ার ডিভিশন টুয়েন্টি-২০ ক্রিকেট লিগ ২০১৮-১৯ তথ্যসূত্র  বিষয়শ্রেণী:ক্রিকেট দল দল বিষয়শ্রেণী:জেমকন গ্রুপ
বলইবুনিয়া ইউনিয়ন বাংলাদেশের খুলনা বিভাগের বাগেরহাট জেলার মোড়েলগঞ্জ উপজেলার একটি ইউনিয়ন পরিষদ। এটি ১৯.৪২ কিমি২ (৭.৫০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৭,৫৯৯ জন।  গ্রামসমূহ  বাঁশবাড়ীয়া  বলইবুরনয়া  আমবাড়ীয়া  কালিকাবাড়ী  শ্রেনীখালী  দোনা  ছোলমবাড়ীয়া  পাতাবাড়ীয়া  রাজৈর  কিসমতজামুয়া  নেহালখালী  তথ্যসূত্র  বিষয়শ্রেণী:মোড়েলগঞ্জ উপজেলার ইউনিয়ন বিষয়শ্রেণী:বাগেরহাট জেলার ইউনিয়ন বিষয়শ্রেণী:খুলনা বিভাগের ইউনিয়ন
চিম্বুক পাহাড় বা চিম্বুক হিল বা কালা পাহাড় বাংলাদেশের চট্টগ্রামের বান্দরবান জেলায় অবস্থিত দেশের তৃতীয় বৃহত্তম পাহাড় এবং ঐতিহাসিক স্থান। এটি গড় সমুদ্র পৃষ্ট হতে প্রায় ২৫০০ ফুট উঁচু। এটি বাংলাদেশের পাহাড়ী সৌন্দর্যের রানী এবং বাংলার দার্জিলিং নামেও বহুল পরিচিত।   অবস্থান  চিম্বুক পাহাড় চট্টগ্রাম থেকে ৯২ কিলোমিটার এবং বান্দরবান জেলা শহর থেকে ২৬ কিলোমিটার দূরে অবস্থিত। এটি থানচি সড়কের দূর্গম পাহাড়ী এলাকায় অবস্থিত।   বর্ণনা  চিম্বুক পাহাড় বাংলাদেশের তৃতীয় বৃহত্তম পাহাড় এবং ঐতিহাসিক স্থান। এই পাহাড়ের চূড়া হতে পার্শ্ববর্তী জেলা কক্সবাজার ও চট্টগ্রামের উপজেলাগুলো দেখা যায়। বর্ষাকালে এই পাহাড়ের চূড়া হতে সাজেকের মতো মেঘের উড়াউড়ি দেখা যায় এবং পাহাড়ের নিচ দিয়ে মেঘ ভেসে যাওয়ার দৃশ্য অবলোকন করা যায়। চিম্বুক পাহাড় থেকে সূর্যোদয় এবং সূর্যাস্ত যে কোনো পর্যটককে আকৃষ্ট করে।    পর্যটন কেন্দ্র  পাহাড়ি জনপদ হওয়ায় চিম্বুক পাহাড়ে এখনও পর্যন্ত কোনো পর্যটন কেন্দ্র গড়ে ওঠেনি। বান্দরবান জেলা প্রশাসকের তত্ত্বাবধানে একটি বিশ্রামাগার থাকলেও তা পর্যটকদের জন্য উন্মুক্ত নয়। ফলে পর্যটকদের রাত যাপন করার সুবিধা নেই। চিম্বুক পাহাড়ে হোটেল ও বিনোদন পার্ক নির্মাণের উদ্যোগ নেয়া হলেও ভূমি রক্ষার্থে স্থানীয় ম্রো জনগোষ্ঠী তাতে বাধা দেয়।   চিত্রশালা    আরও দেখুন   চেরাগি পাহাড়  বাটালি পাহাড়   তথ্যসূত্র   বিষয়শ্রেণী:বান্দরবান জেলার দর্শনীয় স্থান বিষয়শ্রেণী:বাংলাদেশের পর্বত